[ศรีสมาน ซ.8 นนทบุรี]

พี่สาวอยากมาทานกะเพราเนื้อตุ๋นร้านนี้ค่ะ นางไปอ่านเจอมาว่าอร่อย

ร้านอยู่ในศรีสมาน ซ.8 ก่อนถึงทางด่วน ร้านมีที่จอดรถ แต่ร้านแอบร้อนมากๆ นั่งทานไป ปาดเหงื่อไป

ลอง

๏ กะเพราเนื้อตุ๋น+ไข่ดาวราดข้าว (50฿) -- มาจานใหญ่ เนื้อตุ๋นเยอะมากค่ะ เนื้อตุ๋นเปื่อยดี ผัดกะเพรามารสจัดจ้านมากๆ พริกกระจายแทรกตัวเต็มไปหมด แต่ทานๆ ไป รู้สึกถึงความไหม้นิดๆ เหมือนทางร้านผัดกะเพรามานานไป ได้กลิ่นกระทะประมาณนั้น ไข่ดาวอร่อยดีค่ะ กะเพรารวมๆ ก็ทานได้ แต่ยังไม่ค่อยว้าว

๏ เกาเหลาเนื้อตุ๋น (60฿) -- มีเนื้อตุ๋นกับเอ็นนะคะ เนื้อตุ๋นเปื่อยมากๆ เปื่อยจนเนื้อยุ่ยเป็นเส้นๆ เอ็นอร่อยดีค่ะ หนึบๆ ส่วนน้ำซุปรสยังไม่ค่อยกลมกล่อม ต้องปรุงเพิ่มค่ะ


รวมๆ ก็ทานได้ค่ะ